Ντζάναν Μούσα

Ο Ντζάναν Μούσα (, γεννήθηκε στις 8 Μαΐου 1999) είναι Βόσνιος επαγγελματίας καλαθοσφαιριστής. Αγωνίζεται στην Ντουμπάι συμμετέχοντας της Αδριατικής Λίγκας και της Ευρωλίγκας. Έχει ύψος 2.06 μέτρων και βάρος 98 κιλών και παίζει στη θέση του σμολ φόργουορντ. Επιλέχθηκε από τους Μπρούκλιν Νετς με την 29η επιλογή στο ντραφτ του 2018 του ΝΒΑ .

Γεννημένος στο Μπίχατς της Βοσνίας-Ερζεγοβίνης, ο Μούσα ξεκίνησε να παίζει ποδόσφαιρο στην αρχή, πριν επιλέξει να επικεντρωθεί στο μπάσκετ. Ο Μούσα ξεκίνησε να παίζει μπάσκετ στην ομάδα νέων της ΚΚ Μπόσνα XXL, όταν ήταν 8 ετών. Στη συνέχεια πήγε στην ΚΚ Κος με έδρα το Σεράγεβο, πριν ενταχθεί στην κροατική ΚΚ Τσεντεβίτα το 2014.

 Επαγγελματική σταδιοδρομία 

 Τσεντεβίτα (2014–2018) 
Τον Δεκέμβριο του 2014, υπέγραψε συμφωνία με την κροατική Τσεντεβίτα. Ο Μούσα έκανε την πρώτη εμφάνισή του στην κορυφαία διοργάνωση της Ευρώπης, την Ευρωλίγκα, στις 15 Οκτωβρίου 2015, καθιστώντας τον τον ένατο νεότερο παίκτη που έκανε την πρώτη εμφάνισή του στην Ευρωλίγκα. Ο Μούσα έπαιξε στα πρώτα 4:55 λεπτά του αγώνα και σημείωσε 4 πόντους.

Τον Ιούνιο του 2017, ο Μούσα παρακολούθησε το Adidas Eurocamp, ένα στάδιο προετοιμασίας καλαθοσφαίρισης με έδρα το Τρεβίζο για παίκτες με διεθνείς προοπτικές για ντραφτ του ΝΒΑ. Ονομάστηκε ο πιο βελτιωμένος παίκτης του Eurocamp του 2017.

Την περίοδο 2017–18, ενώ ήταν μέλος της Τσεντεβίτα, ο Μούσα τιμήθηκε με το Τρόπαιο του Ανερχομένου Αστέρα του EuroCup, αφού είχε μέσο όρο 10,5 πόντους και 3,2 ριμπάουντ ανά παιχνίδι, σε 16 αγώνες που έγιναν στη διοργάνωση του EuroCup, της 2ης κατηγορίας της Ευρώπης. Ονομάστηκε επίσης ως ο κορυφαίος υποσχόμενος της 1ης Αδριατικής καθώς και μέλος της καλύτερης ομάδας της 1ης Αδριατικής για την περίοδο 2017–18.

 Μπρούκλιν Νετς (2018–2020) 
Στις 12 Απριλίου 2018, ο Μούσα δήλωσε για το ντραφτ του ΝΒΑ του 2018, όπου αναμενόταν να είναι επιλογή του πρώτου γύρου. Στις 21 Ιουνίου, επιλέχθηκε στην 29η θέση από τους Μπρούκλιν Νετς. Στις 12 Ιουλίου, οι Νετς υπέγραψαν με τον Μούσα συμβόλαιο σε κλίμακα πρωτάρη. Κατά τη διάρκεια της πρώτης χρονιάς του, ο Μούσα είχε πολλές συμμετοχές στους Λονγκ Άιλαντ Νετς του NBA G League.

Στις 19 Νοεμβρίου 2020, ο Μούσα παραχωρήθηκε στους Ντιτρόιτ Πίστονς μέσω ανταλλαγής που περιλάμβανε τρεις ομάδες. Στις 21 Δεκεμβρίου 2020, ο Μούσα αποχώρησε από τους Πίστονς.

 Εφές Αναντολού (2021) 
Στις 13 Ιανουαρίου 2021, ο Μούσα υπέγραψε συμβόλαιο 2,5 ετών με την Εφές Αναντολού της 1ης κατηγορίας Τουρκίας. Στις 27 Ιουνίου 2021, η Εφές χρησιμοποίησε την επιλογή της να διακόψει το αμοιβαίο συμβόλαιό της και ο Μούσα έμεινε ελεύθερος. Στην σύντομη πορεία του με τον τουρκικό σύλλογο είχε τέσσερις συμμετοχές στην Ευρωλίγκα και χρόνο συμμετοχής 12 λεπτών. Έπαιξε επίσης σε οκτώ παιχνίδια στο πρωτάθλημα της 1ης Τουρκίας, έχοντας κατά μέσο όρο 11,4 πόντους ανά αγώνα.

 Ρίο Μπρεογάν (2021–2022) 
Στις 21 Ιουλίου 2021, ο Μούσα υπέγραψε με την Ρίο Μπρεογάν της 1ης κατηγορίας της Ισπανίας. Ο Μούσα έγινε ένας από τους θρυλικότερους παίκτες της Μπρεογάν, βοηθώντας τους να σφραγίσουν τη συμμετοχή τους στο Κύπελλο Ισπανίας για πρώτη φορά μετά από περισσότερα από 30 χρόνια. Οι καλύτερες στιγμές του Μούσα με την εμφάνιση της Μπρεογάν περιλαμβάνουν δύο απίστευτα παιχνίδια έναντι της Βαλένθια Μπάσκετ, σημειώνοντας 33 πόντους (44 βαθμούς αξιολόγησης) και 31 πόντους (47 βαθμούς αξιολόγησης), έναν νικηφόρο αγώνα απέναντι στην αιώνια αντίπαλο της Μπρεογάν, την Ομπραντόιρο και τους 25 πόντους του την πρώτη αγωνιστική έναντι της Κανάριας. Τραυματίστηκε τον Απρίλιο απέναντι στην Μπάσκετ Μανρέσα, κάτι που σήμαινε ότι οι ελπίδες της Μπρεογάν για τα πλέι οφ εξαφανίστηκαν. Αφού νοσηλεύθηκε για λίγες ημέρες, εμφανίστηκε για να παρακολουθήσει τον αγώνα της ομάδας του με την Μπάσκετ Σαραγόσα αποσπώντας ένα τρομερό χειροκρότημα από τους οπαδούς. Κέρδισε πολλές φορές το βραβείο του Παίκτη της Εβδομάδας και δύο βραβεία του Παίκτη του Μήνα καθώς και τον πρώτο του τίτλο του Πολυτιμοτέρου Παίκτη (MVP) της χρονιάς στην 1η Ισπανίας, κάτι που θα τον έκανε τον πρώτο παίκτη της Μπρεογάν που κέρδισε ποτέ το πιο διάσημο ατομικό βραβείο στο ισπανικό μπάσκετ.

 Ρεάλ Μαδρίτης (2022–2025) 
Στις 14 Ιουλίου 2022, ο Μούσα υπέγραψε διετές συμβόλαιο με την πρωταθλήτρια Ισπανίας και δευτεραθλήτρια της Ευρωλίγκας, Ρεάλ Μαδρίτης. Το 2023, διαδραμάτισε καθοριστικό ρόλο στην κατάκτηση της Ευρωλίγκα από τη Ρεάλ Μαδρίτης. Αναδείχθηκε μέλος της καλύτερης ομάδας της Ευρωλίγκας για την περίοδο 2022–23. Στις 8 Ιουλίου 2024, ανανέωσε το συμβόλαιό του με την Ρεάλ Μαδρίτης για μία επιπλέον σεζόν . 

 Ντουμπάι (2025–σήμερα) 
Στις 7 Ιουλίου 2025, ο Μούσα υπέγραψε με την Ντουμπάι της 1ης Αδριατικής.

 Πορεία στην Εθνική Ομάδα 
Ο Μούσα έπαιξε στο Ευρωπαϊκό Πρωτάθλημα Καλαθοσφαίρισης Παίδων της FIBA του 2014 με την εθνική ομάδα της Βοσνίας κάτω των 16 ετών, όντας ο κορυφαίος στην διοργάνωση στο σκοράρισμα, με 23,0 πόντους ανά παιχνίδι. Έπαιξε επίσης στο Ευρωπαϊκό Πρωτάθλημα Καλαθοσφαίρισης Παίδων της FIBA του 2015, στο οποίο ηγήθηκε στο σκοράρισμα, με 23,3 πόντους ανά αγώνα και στις ασίστ, με 6,3 ασίστ ανά παιχνίδι.  Είχε επίσης μέσο όρο 9,0 ριμπάουντ ανά παιχνίδι, κατά τη διάρκεια της διοργάνωσης. Στον τελικό της διοργάνωσης, απέναντι στους οικοδεσπότες του πρωταθλήματος, τη Λιθουανία, ο Μούσα σημείωσε 33 πόντους, μαζί με τα 8 ριμπάουντ, 7 ασίστ, 3 κλεψίματα και 2 τάπες, οδηγώντας την ομάδα του στη νίκη με 85–83 και εξασφαλίζοντας ένα χρυσό μετάλλιο για την ομάδα του. 

Ο Μούσα ονομάστηκε Πολυτιμότερος Παίκτης (MVP) της διοργάνωσης και επιλέχθηκε επίσης στην καλύερη ομάδα του πρωταθλήματος . Ο Μούσα έπαιξε επίσης στο Παγκόσμιο Πρωτάθλημα Καλαθοσφαίρισης Εφήβων της FIBA του 2016, στο οποίο ηγήθηκε στο σκοράρισμα, με 34,0 πόντους ανά παιχνίδι. Είχε επίσης μέσο όρο 8,1 ριμπάουντ και 3,0 ασίστ ανά παιχνίδι. Κατά τη διάρκεια της διοργάνωσης, ο Μούσα σημείωσε 50 πόντους, σε 27 λεπτά που έπαιξε, σε έναν αγώνα έναντι της Κινεζικής Ταϊπέι, που είναι το τρέχον υψηλό με τους περισσοτέρους πόντους που σημειώθηκαν σε ένα παιχνίδι στο Παγκόσμιο Πρωτάθλημα Καλαθοσφαίρισης Εφήβων της FIBA.

Παραπομπές

Εξωτερικοί σύνδεσμοι


Κατηγορία:Βόσνιοι καλαθοσφαιριστές
Κατηγορία:Σμολ φόργουορντ
Κατηγορία:Σούτινγκ γκαρντ
Κατηγορία:Καλαθοσφαιριστές Εθνικής Βοσνίας και Ερζεγοβίνης
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές Τσεντεβίτα Ζάγκρεμπ
Κατηγορία:Καλαθοσφαιριστές Αδριατικής Λίγκας
Κατηγορία:Καλαθοσφαιριστές Μπρούκλιν Νετς
Κατηγορία:Καλαθοσφαιριστές Λονγκ Άιλαντ Νετς
Κατηγορία:Καλαθοσφαιριστές Εφές Αναντόλου
Κατηγορία:Καλαθοσφαιριστές Πρωταθλήματος Τουρκίας
Κατηγορία:Καλαθοσφαιριστές Ρεάλ Μαδρίτης
Κατηγορία:Καλαθοσφαιριστές Πρωταθλήματος Ισπανίας